*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*265. számú előterjesztés*

Bátaszék Város Önkormányzata Képviselő-testületének 2017. december 13-án,

16,00 órakor megtartandó ülésére

*a Panteon Kegyeleti Közszolgáltató Kft.-vel kötendő bérleti szerződés jóváhagyása*

|  |
| --- |
| **Előterjesztő:** Dr. Bozsolik Róbertpolgármester  **Készítette:** dr. Tóth Korinna igazgatási ügyintéző  **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 12. 12. |

**Tisztelt Képviselő-testület!**

A PANTEON Kegyeleti Közszolgáltató Kft (továbbiakban: Társaság) Bátaszéken, 2003. január 30. napján „Együttműködési megállapodás” kötött Önkormányzatunkkal (továbbiakban: Önkormányzat) az Önkormányzat kizárólagos tulajdonában álló, bátaszéki belterületi 1661 és 1662/13 hrsz-ú, köztemető megnevezésű ingatlanon felépülő új ravatalozóval (temetőgondnoki épület, kerítés és urnafal) kapcsolatban. Az együttműködési megállapodásban a felek abban állapodtak meg, hogy a Társaság saját költségén építi fel a ravatalozót, ezért 2017. december 31. napjáig az Önkormányzat nem kér bérleti díjat a ravatalozó által elfoglalt terület használatáért.

Tekintettel arra, hogy fenti határozott időre kötött együttműködési megállapodás lejár, az Önkormányzat tárgyalásokat folytatott a Társasággal, melynek eredményeként a Társaság és az Önkormányzat 2018. január 1. napjától határozatlan időre bérleti szerződést kötne. Ez alapján a Társaság évi 100.000,- Ft + áfa, összesen 127.000,- Ft bérleti díjat fizetne az Önkormányzatnak, előre esedékesen, minden év január 31. napjáig. A bérleti díj mértéke minden évben a KSH által megállapított infláció mértékével kerülne kiszámításra.

Kérem a Képviselő-testületet, hogy fentiek alapján az alábbi határozati javaslatot fogadja el:

**H a t á r o z a t i j a v a s l a t :**

**a PANTEON Kegyeleti Közszolgáltató Kft-vel kötendő bérleti szerződés jóváhagyására**

Bátaszék Város Önkormányzatának Képviselő-testülete

1. a PANTEON Kegyeleti Közszolgáltató Kft-vel, a bátaszéki belterületi 1661 és 1662/13 hrsz-ú, köztemető megnevezésű ingatlanon a ravatalozó által elfoglalt területre kötendő bérleti szerződést – a határozat melléklete szerinti tartalommal – jóváhagyja,
2. felhatalmazza a polgármestert a bérleti szerződés aláírására.

*Határidő:* 2017. december 31.

*Felelős*: dr. Bozsolik Róbert polgármester

(a szerződés aláírásáért)

*Határozatról értesül:* Nyakas László ügyvezető

KÖH pénzügyi iroda

irattár